অবশেষে পুলিসের জালে বাবাই বিশ্বাস। বাগুইআটিতে তৃণমূল কর্মী সঞ্জয় রায় খুনে দলেরই কাউন্সিলরের ছেলে বাবাইকে গ্রেফতার হল। অভিযোগ সুপারি কিলার দিয়ে সঞ্জয়কে খুন করায় বাবাই।
 ওয়েব ডেস্ক: অবশেষে পুলিসের জালে বাবাই বিশ্বাস। বাগুইআটিতে তৃণমূল কর্মী সঞ্জয় রায় খুনে দলেরই কাউন্সিলরের ছেলে বাবাইকে গ্রেফতার হল। অভিযোগ সুপারি কিলার দিয়ে সঞ্জয়কে খুন করায় বাবাই। ২৫ ফেব্রুয়ারি বাগুইআটিতে প্রকাশ্যে গুলি করতে করতে তাড়া করে নিয়ে কুপিয়ে খুন করা হয় তৃণমূল কর্মী সঞ্জয় রায়কে। সামনে আসে তৃণমূলের গোষ্ঠীদ্বন্দ্বের অভিযোগ।
তিন মাস পর সেই মামলার চার্জশিট দেয় পুলিস। মাস্টার মাইন্ড হিসেবে উঠে আসে বাবাই বিশ্বাসের নাম। কে এই বাবাই বিশ্বাস?
স্থানীয় বাইশ নম্বর ওয়ার্ডের তৃণমূল কাউন্সিলর বীরেন বিশ্বাসের ছেলে বাবাই। ভাল নাম বিশ্বজিত্। তদন্তে নেমে পুলিস জানতে পারে, এলাকায় জনপ্রিয়তা বাড়ছিল সঞ্জয় রায়ের। কিন্তু তা ভালভাবে নেয়নি বাবাই বিশ্বাস গোষ্ঠী। এরপরেই খুনের ছক তৈরি হয়। ভাড়াটে খুনিদের সুপারি দিয়ে সঞ্জয় রায়কে খুন করায় বাবাই ও তার সঙ্গীরা।